شه‌فه‌ق نيوز/ ئه‌نداميگ له‌ يم كار نيشمانى ئه‌را ريگرى له‌ بڵاوبوينه‌وه‌ى ڤايرۆس كۆرۆنا له‌ ئيران وت: نيم مليۆن كه‌س له‌ وڵاته‌گه‌ تويش ڤايرۆسه‌گه‌ هاتنه‌، ئه‌ويش وه‌گووره‌ى ئه‌وه‌گ رووژنامه‌ى "جيروزالم بوست" ئسرائيلى ئاماژه‌ وه‌پيكردگه‌.
له‌و باوه‌ته‌و، حه‌ميد سوورى وتگه‌: هيمان تائيسه‌ شماره‌يگ له‌ حاڵه‌ته‌يل تويشهاتن وه‌ ڤايرۆسه‌گه‌يش ئاشكرا نه‌كريانه‌و بارودوخه‌گه‌يش جى نيگه‌رانيه‌.
جى باسه‌، سوورى باس له‌وه‌يش كردگه‌ ك حاڵه‌ته‌يل تويشهاتن وه‌ ڤايرۆس كۆرۆنا له‌ ته‌هران و خوه‌راسان و خوزستان و كرماشان و بوشه‌هر روێ له‌ به‌رزه‌وبوين كردگه‌.
